b'\n_START_ARTICLE_\nGillingham FC\n_START_SECTION_\nHistoria lyhyesti\n_START_PARAGRAPH_\nSeura perustettiin vuonna 1893 nimell\xc3\xa4 New Brompton FC. Vuonna 1912 seuran nimi p\xc3\xa4\xc3\xa4tettiin vaihtaa Gillinghamiksi. Seura liittyi vuonna 1920 Football Leagueen, josta joukkue pudotettiin kauden 1937\xe2\x80\x931938 j\xc3\xa4lkeen. Gillingham palasi uudelleen Football Leagueen vuonna 1950. Gillingham pelasi vuoteen 1959 asti 3. divisioonassa, josta se putosi kauden 1958\xe2\x80\x931959 p\xc3\xa4\xc3\xa4tteeksi 4. divisioonaan. Gillingham vuorotteli t\xc3\xa4m\xc3\xa4n j\xc3\xa4lkeen useiden vuosikymmenten ajan kolmannen ja nelj\xc3\xa4nnen divisioonan v\xc3\xa4lill\xc3\xa4. Talousongelmat varjostivat v\xc3\xa4lill\xc3\xa4 seuran toimintaa. Kaudella 1999\xe2\x80\x932000 Gillingham eteni 2. divisioonassa aina nousukarsintoihin Wigan Athleticia vastaan. Ottelun varsinainen peliaika p\xc3\xa4\xc3\xa4ttyi tasan 1\xe2\x80\x931. Jatkoajan j\xc3\xa4lkeen Gillingham voitti ottelun 3\xe2\x80\x932 ja eteni ensimm\xc3\xa4ist\xc3\xa4 kertaa seuran historiassa Englannin 1. divisioonaan. Gillingham putosi mestaruussarjasta vasta kauden 2004\xe2\x80\x932005 p\xc3\xa4\xc3\xa4tteeksi. Kauden 2007\xe2\x80\x932008 p\xc3\xa4\xc3\xa4tteeksi Gillingham putosi ykk\xc3\xb6sliigasta Englannin kakkosliigaan. Viimeisten vuosien aikana Gillingham on vuorotellut ykk\xc3\xb6sliigan ja kakkosliigan v\xc3\xa4lill\xc3\xa4 mutta kaudesta 2013\xe2\x80\x932014 alkaen se on pysynyt ykk\xc3\xb6sliigassa.'